
Ministru kabineta rīkojums Nr. 490
Rīgā 2025. gada 26. augustā (prot. Nr. 32 11. §)
Par civilā eksperta dalību Eiropas Savienības Novērošanas misijā Gruzijā
· 1. (N) Pamatojoties uz Starptautiskās palīdzības likuma 12. panta otro daļu, atbalstīt dalību Eiropas Savienības Novērošanas misijā Gruzijā (turpmāk – starptautiskā misija) šādam civilajam ekspertam (turpmāk – civilais eksperts):
· 1.1. (N) Reinis Janevics;
· 1.2. (IP) Ierobežotas pieejamības informācija
· 2. (N) Saskaņā ar Ministru kabineta 2020. gada 22. septembra noteikumu Nr. 598 "Kārtība, kādā civilo ekspertu nosūta dalībai starptautiskajā misijā vai operācijā" (turpmāk – noteikumi) 10. un 11. punktu noteikt civilā eksperta dalības laiku starptautiskajā misijā no 2025. gada 1. septembra līdz 2026. gada 31. augustam.
· 3. (N) Pamatojoties uz noteikumu 7.4. apakšpunktu, noteikt civilajam ekspertam koeficientu 1,4 piemaksas aprēķināšanai par dalību starptautiskajā misijā.
· 4. (N) Saskaņā ar noteikumu 17. un 18. punktu civilajam ekspertam tiek izmaksāta minimālā mēneša darba alga un piemaksa (taktiskais amata līmenis) proporcionāli darba dienām. Ārlietu ministrijai veikt valsts sociālās apdrošināšanas iemaksas.  
· 5. (N) Ņemot vērā starptautiskās misijas finansēšanas noteikumus, paredzēt, ka saskaņā ar noteikumu 19. punktu civilajam ekspertam tiek segti šādi izdevumi: 
· 5.1. (N) dzīvokļa (dzīvojamās telpas) īres un citu ar dzīvojamās telpas lietošanu saistīto pakalpojumu izdevumi, nepārsniedzot taktiskajam amata līmenim noteikumos noteikto apmēru;
· 5.2. (N) ceļa izdevumi atvaļinājuma braucienam līdz 500 euro 2025. gadā, 500 euro 2026. gadā un, pārceļoties no dienesta vietas, 250 euro 2026. gadā;
· 5.3. (N) izdevumi par bagāžas transportēšanu, pārceļoties no dienesta vietas, līdz 100 euro 2026. gadā;
· 5.4. (N) dzīvības un veselības apdrošināšanas izdevumi, pārceļoties no dienesta vietas, līdz 5 euro 2026. gadā.
· 6. (N) Lai nodrošinātu civilā eksperta dalību starptautiskajā misijā, Finanšu ministrijai precizēt un palielināt Ārlietu ministrijas budžeta bāzes izdevumus 2026. gadam programmā 97.00.00 "Nozaru vadība un politikas plānošana" 33 706 euro apmērā civilā eksperta darbības nodrošināšanai no 2026. gada 1. janvāra.
· 7. (N) Ar 2025. gada 1. septembri spēku zaudē Ministru kabineta 2025. gada 4. februāra rīkojums Nr. 66 "Par civilā eksperta dalības laika pagarināšanu Eiropas Savienības Novērošanas misijā Gruzijā"  (Latvijas Vēstnesis, 2025, 26. nr.).

	Ministru prezidente
	(paraksts*)
	E. Siliņa

	Ārlietu ministre
	(paraksts**)
	B. Braže


* Dokuments ir parakstīts ar drošu elektronisko parakstu
** Dokuments ir parakstīts ar TAP portāla elektroniskās parakstīšanas rīku

